പുതുച്ചേരി രാജ്യസഭാ സീറ്റിനായി എന്ഡിഎയില് തര്ക്കം പുതുച്ചേരി രാജ്യസഭാ സീറ്റില് ബിജെപി പിടിമുറുക്കിയതോടെ എന്ഡിഎ സഖ്യത്തില് തര്ക്കം തുടരുന്നു. ബിജെപി മന്ത്രി നമഃശിവായവും മുഖ്യമന്ത്രി എന് രങ്കസ്വാമിയും തമ്മില് ചര്ച്ച നടത്തിയിട്ടും സമവായമായില്ല. ലെഫ്. ഗവര്ണര് തമിഴിസൈ സൗന്ദര്രാജനുമായും മുഖ്യമന്ത്രി കൂടിക്കാഴ്ച നടത്തി. എന്ആര് കോണ്ഗ്രസ് എംഎല്എമാരുടെയും മന്ത്രിമാരുടെയും പ്രത്യേക യോഗം തിങ്കളാഴ്ച രാത്രി ചേര്ന്നു. യാനത്തുനിന്നുള്ള മുന് കോണ്ഗ്രസ് മന്ത്രി മല്ലാടി കൃഷ്ണറാവുവിനുവേണ്ടിയാണ് എന്ആര് കോണ്ഗ്രസ് പിടിമുറുക്കുന്നത്. സമ്മര്ദം ശക്തമാക്കി ബിജെപിയും രംഗത്തുണ്ട്. കാരയ്ക്കലില്നിന്നുള്ള ജി എന് എസ് വാസുദേവനെയാണ് ബിജെപി പരിഗണിക്കുന്നത്. മറ്റു രണ്ടുപേരുകളും പട്ടികയിലുണ്ട്. സംസ്ഥാനത്തെ സ്ഥിതിഗതി നേതൃത്വത്തെ ധരിപ്പിക്കാന് എ നമഃശിവായം ഡല്ഹിക്കുപോയി. ബുധനാഴ്ചയാണ് നാമനിര്ദേശ പത്രിക സമര്പ്പിക്കേണ്ട അവസാന ദിവസം. ഒക്ടോബര് നാലിനാണ് തെരഞ്ഞെടുപ്പ്. ഡിഎംകെകോണ്ഗ്രസ് സഖ്യം സ്ഥാനാര്ഥിയെ നിര്ത്തുമെന്ന് പ്രഖ്യാപിച്ചു.